《同盛中丞宿惠山松风阁二首 其一》
宋代·钱文

老卿文采压江淹，挈我高栖发野潜。松阁静临龙虎窟，瀑布寒挂水晶帘。

正须时节黄花好，肯爱川原碧草纤。夜半惠连诗梦破，诸天星斗共清严。

作者简介：嘉兴崇德人，字文叔，号恕斋。吴越王钱镠后裔。孝宗乾道进士。历当涂尉、万载令。以赵汝愚荐，知循州。施政和乐简易，兴学校，重风俗，而自奉极薄。